

# JÕELÄHTME VALLAVALITSUS

Eesti Geoloogiateenistus

Maa- ja Ruumiamet

Päästeamet 27.02.2026 nr 6-4/1337

**Kallavere küla Nahkru tee 37 maaüksuse ja lähiala detailplaneering**

Teatame teile, et **Kallavere küla Nahkru tee 37 maaüksuse ja lähiala detailplaneeringu avalik väljapanek toimub 16.03.–30.03.2026 ning avalik arutelu toimub Jõelähtme vallamajas 14.04.2026 kell 15.00.**

Kallavere küla Nahkru tee 37 maaüksuse ja lähiala detailplaneering algatati Jõelähtme Vallavalitsuse 12.05.2022 korraldusega nr 427 ning võeti vastu Jõelähtme Vallavalitsuse 22.01.2026 korraldusega nr 46.

Planeeringuala (suurusega ca 7650 m2) hõlmab Nahkru tee 37 maaüksust (katastritunnusega 24501:001:1933), osaliselt Nahkru tee 35 maaüksust (katastritunnusega 24501:001:1259; ca 200 m2 ulatuses) ja osaliselt Nahkru tee lõik 1 maaüksust (katastritunnusega 24501:001:1935; ca 4340 m2 ulatuses) juurdepääsu tagamise eesmärgil. Planeeritav ala asub Kallavere küla lõunaosas ning on ümbritsetud Roheline, Nahkru tee 43, Nahkru tee 35, Nahkru tee ja Nahkru tee lõik 1 maaüksustest.

Detailplaneeringuga moodustatakse Nahkru tee 37 maaüksusest kolm maatulundusmaa sihtotstarbega krunti ning planeeringualasse osaliselt haaratud Nahkru tee lõik 1 ja Nahkru tee 35 kinnistute maakasutuse sihtotstarbed ja piirid säilivad. Moodustatavatele maatulundusmaa kruntidele määratakse ehitusõigus ühe abihoone ja kuni kahe kasvuhoone rajamiseks, kokku ehitisealuse pinnaga kuni 60 m2.

Detailplaneering on kehtiva üldplaneeringu kohane, kuna senist maakasutuse juhtotstarvet ei muudeta ja kruntidel säilib senine maatulundusmaa sihtotstarve.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end **hiljemalt 13.04.2026** e-posti aadressil [kantselei@joelahtme.ee](mailto:kantselei@joelahtme.ee).

Lugupidamisega

(digitaalset allkirjastatud)

Andrus Umboja

vallavanem